HPV-infeksjon er den vanligste seksuelt overførbare infeksjonen (kjønnssykdommen) i verden. HPV kan smitte ved alle former for intimkontakt og det er dokumentert at HPV kan gi kjønnsvorter og kan føre til kreft. Man må ikke ha samleie for å bli smittet med HPV, det kan også smitte fra slimhinne til slimhinne via hender, negler og fingre ved onanering (dersom det går kort tid fra kontakt mellom slimhinne til en annen), oralsex eller ved deling av sexhjelpemidler. Kondom kan gi noe beskyttelse for HPV, men siden det veldig ofte er hudkontakt utenfor kondomet så er det ikke en sikker beskyttelse mot HPV.